Diari Oficial de la Generalitat Valenciana


Sumari del DOGV 7213, del 13-02-2014 (2014/1114)

Subhasta de béns immobles en Picanya i València.
------------------------------------------------

### Dades del document

Número de DOGV
:   7213

Data del DOGV
:   13-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1114


Organisme emissor
:   Notaria de Juan Montero-Ríos Gil

Tipus de document
:   Subhasta

Subhasta de béns immobles en Picanya i València. [2014/1114]  
Juan Montero-Ríos Gil, notari del Col·legi de València, amb residència a Torrent i amb despatx obert en el carrer Idilio Gimeno, número 6, baix, done fe:  
I. Que per l'entitat Cristalería Crevillente, SL, domiciliada a 46373 Aldaia (València), carrer Polígon, número 49, CIF O31556929, he sigut requerit amb data 27 de setembre de 2013, perquè complint el que s'ha pactat en l'escriptura de constitució d'hipoteca autoritzada pel notari de València Salvador Moratal Margarit, el dia 12 de juliol de 2012, número 1158, del seu protocol, procedisca a la venda extrajudicial dels béns hipotecats d'acord amb l'article 1858 del Codi Civil, per falta de compliment de l'obligació garantida, amb les formalitats establides en el Reglament Hipotecari.  
II. Segons la dita escriptura i el certificat registral sol·licitat:  
a) Part creditora: és creditora l'entitat Cristalería Crevillente, SL.  
b) Part deutora: José Carlos Fernández Bustos, major d'edat, industrial, casat amb el règim pactat de separació de béns amb Rosa María Rocatí Sáez, veí de Picanya (46338) (València), carrer Vicent Andrés Estellés, número 33, DNI-NIF 27422697W.   
III. Que l'entitat creditora reclama el pagament de les següents quantitats i conceptes:  
A) Principal reclamat: tres-cents cinquanta mil euros (350.000,00 ?) en concepte de capital vençut pendent de pagament.   
B) Interessos ordinaris: huit mil set-cents cinquanta euros (8.750,00 ?) i, en tot cas, fins al límit garantit.   
C) Interessos moratoris: vint-i-quatre mil set-cents trenta-nou euros amb setanta-tres cèntims (24.739,73 ?) més els que es produïsquen fins al moment del pagament i, en tot cas, fins al límit garantit.   
  
D) Costes del procediment, les que es produïsquen fins al màxim garantit i amb la limitació del 5 per cent per a la vivenda habitual.   
IV. Les finques hipotecades, propietat, amb caràcter privatiu, de José Carlos Fernández Bustos, obeïxen a les descripcions següents:  
1. Registral 10479 de Picanya (Registre de la Propietat d'Aldaia). Urbana 16, vivenda unifamiliar, adossada, identificada en el projecte amb el número 16, tipus A. Situada en el terme de 46278 Picanya (València), amb accés des del carrer Vicent Andrés Estellés, número 33. Consta de soterrani, destinat a garatge, tancat, que comunica amb la zona comuna de la planta de soterrani per mitjà de porta; planta baixa (elevada un metre sobre la cota de voreres), distribuïda en les dependències de dia de la vivenda: estar menjador, cuina, un lavabo i dos zones descobertes, una davantera destinada a accés i jardí i l'altra posterior o pati; primera planta alta, distribuïda en tres dormitoris amb dos banys, un per al dormitori principal, i cambra, sense distribució interior, amb terrassa; comunicades totes les plantes per una escala interior. Té les superfícies següents: útil, de 203,35 metres quadrats (68 metres quadrats en soterrani; 57,64 metres quadrats en planta baixa; 56,82 metres quadrats en primera planta alta i 25,04 metres quadrats en cambra o golfes), i construïda de 245,48 metres quadrats (70,20 metres quadrats en planta baixa; 70,20 metres quadrats en primera planta alta i 34,88 metres quadrats en cambra).  
Quota de participació: 4,45 per cent.  
Inscripció: Registre de la Propietat d'Aldaia, tom 2684, llibre 168, foli 62, finca 10634 de Picanya.  
Referència cadastral: consta en l'expedient la següent, 4323165MV9261W0837JF.  
Vivenda habitual: constituïx l'habitual de la part deutora.  
Situació possessòria: no consta expressament de l'expedient incoat si bé pot inferir-se específicament del requeriment de pagament practicat que esta es troba ocupada per la part deutora i per la que va ser la seua esposa Rosa María Recatí (o Rocatí) Sáez.  
2. Registral 69762 de València (Registre de la Propietat de València sis). A València, plaça José María Orense, número 8.  
Urbana. Noranta-nou. Vivenda situada en la planta alta segona, porta onze. És del tipus H. Comprén una superfície construïda de 127,92 metres quadrats, i la útil és de 89,92 metres quadrats.  
Quota de participació: 0,53 per cent.  
Inscripció: Registre de la Propietat de València número sis, tom 2328, llibre 790, foli 200, finca 69319.  
Referència cadastral: consta en l'expedient que esta vivenda i la plaça d'aparcament que s'assenyala a continuació estan emparades sota la següent: 9027795GO0135V8121HM.  
Situació possessòria: no consta expressament de l'expedient incoat.  
3. Registrals 69299/13 i 70536/13 del Registre de la Propietat de València sis.  
Una participació equivalent a 1/211 parts indivises del local en planta de soterrani que a continuació es descriu davall la lletra A, i una participació equivalent a 1/211 parts indivises de la concessió administrativa a què es fa referència a continuació sota la lletra b), que conjuntament comporten l'ús exclusiu i excloent de la plaça d'aparcament número quaranta-tres, situada en la primera planta o superior de l'aparcament construït en virtut de l'esmentada concessió.  
Hi ha vinculació ob rem entre ambdós i respecte a la participació social de la societat civil aparcament plaça de José María Orense números 7 i 8, de València, societat civil particular.  
a) Urbana. Dos plantes de soterrani, comunicades entre si, destinades ambdós a garatge o aparcament de vehicles i a la ubicació de trasters, al departament del qual s'accedix per dos rampes d'entrada i eixida situades ambdós en el carrer Serpis. Comprén una superfície de 3.264,40 metres quadrats, incloent-hi la repercussió proporcional atribuïble a la totalitat d'ambdós plantes per raó dels elements comuns.  
  
Quota de participació del total soterrani: 13,81 per cent.  
Inscripció: Registre de la Propietat de València sis, tom 2377, llibre 739, foli 25, finca 69366/13.  
Situació possessòria: no consta expressament de l'expedient incoat.  
b) Concessió administrativa del subsòl públic de la plaça José María Orense, respecte d'una parcel·la de 1.234,08 metres quadrats, per a la construcció de dos soterranis amb destinació a aparcaments complementaris 8 amb un total de 122 places dels previstos construir en sòl privat, concretament en els soterranis de l'edifici a València, plaça José María Orense, números 7 i 8.  
Inscripció: Registre de la Propietat de València sis, tom 2377, llibre 739, foli 26, finca 70032/13.  
Referència cadastral: com s'ha indicat, la mateixa que la de la vivenda.  
Integració: la dita vivenda i plaça d'aparcament formen part d'un edifici situat a València (46240), amb fatxada principal a la plaça de José María Orense, números 7 i 8.  
V. Requeriments i notificacions. S'ha realitzat el requeriment de pagament, sense èxit a la part deutora i les notificacions als titulars posteriors d'acord amb el que disposen els articles 236.c i 236.d del Reglament Hipotecari. S'ha notificat també el procediment a la senyora Rocatí Sáez per si poguera tindre algun dret sobre les propietats hipotecades.  
VI. Llei 1/2013.  
Com a conseqüència de la seua entrada en vigor, el procediment de la subhasta a realitzar es regirà per l'article 129 de la Llei Hipotecària i concordants del seu Reglament Hipotecari i és la Llei d'Enjudiciament Civil aplicable amb caràcter supletori i amb les condicions següents.  
  
VII. Condicions.  
1a. Lloc i data de celebració. Seran electròniques en cas de trobar-se en funcionament el portal de subhastes que ha de disposar l'agència estatal Boletín Oficial del Estado i, en cas contrari, tindrà lloc en la meua notaria sítia a Torrent (València) carrer Idilio Gimeno 6, baix, d'acord amb el Reglament Hipotecari.  
Les subhastes se celebraran el dia 25 de març de 2014:  
- A les 10.30 hores, la registral 10381, el tipus de la qual serà la quantitat de dos-cents seixanta-cinc mil euros (265.000,00 ?) que és superior al 75 per cent del valor de la taxació que figura en l'expedient de dos-cents noranta-tres mil tres-cents quaranta-huit euros amb seixanta cèntims (293.348,60 ?) per la qual cosa es respecta el límit de l'article. 129.2.a de la llei.  
- A les 11.00 hores, la registral 69933, el tipus de la qual serà la quantitat de cent huitanta-cinc mil cinc-cents euros (185.500,00 ?) que és superior al 75 per cent del valor de la taxació que figura en l'expedient de dos-cents set mil cinc-cents quaranta-cinc euros (207.545,00 ?) per la qual cosa també es respecta el límit de l'article 129.2.a de la llei.  
- A les 11.30 hores, les registrals 69018/13 i 70505/13, el tipus de les quals serà la quantitat de quinze mil nou-cents huitanta-set euros (15.987,00 ?), valor fixat per la part creditora per a respectar el límit indicat per haver-se obtingut un valor de taxació de vint-i-un mil tres-cents quinze euros (21.315,00 ?) i això sense perjuí del que consta en la inscripció d'hipoteca de tretze mil dos-cents cinquanta euros (13.250,00 ?).   
2a. Vivenda habitual. Consta que la vivenda sítia a Picanya és la vivenda habitual de la part deutora.  
3a. Documentació. De conformitat amb el que disposa l'article 668 de la Llei d'Enjudiciament Civil i 236.f.4 del Reglament Hipotecari faig constar:  
- Els certificats registrals i, si és el cas, la titulació sobre les propietats objecte de subhasta, així com la documentació a què es referixen els articles 236.a i 236.b del Reglament Hipotecari estan de manifest i poden consultar-se en la notaria de dilluns a divendres de 09.15 a 13.15 hores.  
- S'entendrà que tot licitador accepta com a suficient la titulació existent.  
- Les càrregues, els gravàmens i els assentaments anteriors a la hipoteca que s'execute continuaran subsistents i que pel sol fet de participar en la subhasta, el licitador els admet i accepta quedar subrogat en la responsabilitat derivada d'aquells, si la rematada s'adjudicara a favor seu.  
4t. Depòsit. Els licitadors, excepció feta del creditor, hauran de consignar prèviament a la subhasta en el compte número 0075 0063 05 9020590294 de l'entitat Banco Popular, SA, siti a Torrent, avinguda País Valencià, número 12, baix, una quantitat equivalent al 5 per cent del valor de taxació.  
Això per aplicació del que disposa l'article 647.1.3 de la Llei d'Enjudiciament Civil i sense perjuí del que establix l'article 236.h del Reglament Hipotecari.  
Podran fer-se postures per escrit en un plec tancat, adjuntant-hi el justificant del depòsit previ fins al moment de la subhasta. L'adjudicació a favor del creditor requeridor o la rematada a favor d'ell o d'un creditor posterior només podrà fer-se amb la condició de cedir-les a un tercer.  
5a. Dies inhàbils. Serà aplicable a la present subhasta l'article 130 de la Llei d'Enjudiciament Civil relatiu als dies inhàbils, per la qual cosa entenc que seran inhàbils, a més dels diumenges i festius, els dissabtes i els dies del mes d'agost als efectes de còmput de terminis i realització de tràmits o celebració de subhastes.  
  
Torrent, 6 de febrer de 2014.- El notari: Juan Montero-Ríos Gil.